Jozef Karol Viktorin

Jozef Karol Viktorin (v matrike Wiktorinn, * 12. marec 1822, Zavar  † 20. júl 1874, BudapešťHNILCA, J.: Literárne a gramatické dielo J.K. Viktorina, 2009: "Správa ostrihomského dekana Feichtingera kardinálovi Šimorovi z 25. júla 1874 informuje o nešťastnej smrti vyšehradského farára Viktorina, ktorá sa prihodila 20. júla 1874 v nemocnici Milosrdných bratov v Budíne" (str. 44)) bol slovenský kňaz, národný buditeľ, vydavateľ slovenskej literatúry, organizátor kultúrneho života a publicista. 

 Životopis 
Pochádzal z rodiny moravského roľníka a grófskeho záhradníka Antona Viktorina a Alžbety, rodenej Ernstovej. 

Študoval teológiu v trnavskom biskupskom seminári, v roku 1847 bol vysvätený za kňaza. Pôsobil ako kaplán v Senici a v Trstíne. Zúčastnil sa na slovenskom povstaní v roku 1848, za čo bol od mája do decembra väznený v Bratislave. Po prepustení z väzenia pôsobil v Skalici, v Starom Budíne, od roku 1866 bol farárom vo Vyšehrade. Spolupracoval so Slovenskými národnými novinami Štúrovcov, s Jánom Palárikom začal v roku 1858 vydávať almanach Concordia, ktorý svojím názvom "Svornosť" poukazoval na poslanie slúžiť jednote národa, upevňovať spisovnú slovenčinu a odstraňovať konfesionalizmus ako prekážku v zjednotení národných a kultúrnych síl. Spolu s Palárikom okolo seba sústredili slovenských vzdelancov, v roku 1850 vytvorili finančnú zbierku na podporu založenia Matice slovenskej.

Venoval sa vydavateľskej činnosti, vydával práce Andreja Sládkoviča, Jána Hollého, Jonáša Záborského), venoval sa aj prekladu (napr. spis Tomáša Kempenského O nasledovaní Krista z roku 1867),  korešpondencii s literátmi Jánom Palárikom a Jonášom Záborským, s českými, ruskými, maďarskými a nemeckými učencami. Od roku 1863 bol čestným členom Charkovskej univerzity. bol nositeľom viacerých vyznamenaní za národné zásluhy, napríklad ruský Rad sv. Anny II. stupňa.

 Referencie 

 Externé odkazy 
 Záznam o narodení a krste v matrike farnosti Zavar

 Zdroj 
 Katolícke noviny

Kategória:Slovenskí rímskokatolícki kňazi
Kategória:Slovenskí publicisti
Kategória:Slovenskí národní buditelia
Kategória:Osobnosti zo Zavaru
Kategória:Držitelia Radu svätej Anny